กรมโยธาธิการและผังเมือง ออกแบบซุ้มเฉลิมพระเกียรติพระราชพิธีบรมราชาภิเษก พุทธศักราช 2562
กรมโยธาธิการและผังเมือง ออกแบบซุ้มเฉลิมพระเกียรติพระราชพิธีบรมราชาภิเษก พุทธศักราช 2562 และบริเวณปลูกต้นไม้มงคลพระราชทาน โดยให้จังหวัดนำแบบไปจัดสร้างเป็นแบบเดียวกันทั่วประเทศ จังหวัดละ 1 แห่ง            นายมณฑล สุดประเสริฐ อธิบดีกรมโยธาธิการและผังเมือง กล่าวว่า กระทรวงมหาดไทย ได้มอบหมายให้กรมโยธาธิการและผังเมือง ดำเนินการออกแบบซุ้มเฉลิมพระเกียรติพระราชพิธีบรมราชาภิเษก พุทธศักราช 2562 โดยให้จังหวัดดำเนินการจัดสร้าง ณ ศาลากลางจังหวัด หรือสถานที่ตามที่จังหวัดพิจารณาเห็นว่าเหมาะสม เพื่อใช้เป็นสถานที่ถวายพระพรชัยมงคล ในวันจันทร์ที่ 6 พฤษภาคมนี้ โดยแนวคิดในการออกแบบต้องให้สมพระเกียรติ มีสัญลักษณ์ที่โดดเด่นและก่อสร้างได้ง่าย จึงใช้เลข 10 ไทย ประกอบเป็นรูปแบบที่มีความแตกต่างจากซุ้มเฉลิมพระเกียรติที่เคยมีมาในอดีต ตรงกลางระหว่างเลข 1 และเลข 0 เป็นตราสัญลักษณ์ประจำพระราชพิธี ตรงกลางอัญเชิญพระฉายาลักษณ์สมเด็จพระเจ้าอยู่หัว พร้อมตราสัญลักษณ์ประจำพระองค์ และชุดสักการะต่างๆ ด้านข้างประกอบด้วยธงชาติ และธงประจำพระองค์ กำหนดให้บันไดอยู่บริเวณตรงกลาง เพื่อให้เกิดความสง่างามขณะประกอบพิธี นอกจากนี้ ยังมอบหมายให้กรมฯ ออกแบบบริเวณปลูกต้นไม้มงคลพระราชทาน โดยใช้แนวคิดที่เน้นความเรียบง่าย สง่างาม ยกระดับพื้นปลูกให้สูงกว่าบริเวณโดยรอบใช้รั้วลวดลายที่เรียบง่าย สีเขียว เพื่อให้ดูกลมกลืนเป็นธรรมชาติ ส่วนหัวของเสารั้วตกแต่งพิเศษ โดยการใช้สีทอง เพื่อแสดงถึงความสำคัญของต้นไม้ที่อยู่ด้านใน ขณะนี้แต่ละจังหวัดได้เริ่มดำเนินการจัดสร้างแล้ว และพร้อมในวันพระราชพิธีทั่วประเทศ ยืนยันแล้วเสร็จทันงานพระร่ชพิธี 4-6 พฤษภาคมนี้ นอกจากนี้ยังมีการก่อสร้างพลับพลาที่ประทับพระบรมวงศานุวงศ์ บริเวณหน้ากองสลากเดิมด้วย----เสียง----         ส่วนการตกแต่งสถานที่ และการประดับด้วยผ้าตกแต่งต่างๆ อธิบดีกรมโยธาธิการและผังเมือง กล่าวว่า เป็นหน้าที่ของสำนักพระราชวังเป็นผู้ดำเนินการทั้งหมด ทั้งด้านในและด้านนอกพระบรมหาราชวัง